**NN 49/2018 (30.5.2018.), NATJEČAJ - Općina Trpanj**

Klasa: UP/I 112-01/17-01/01

Urbroj: 2117/07-05/01-17-3 od 29. V. 2018.    (3219)

Na temelju članaka 17. i 19. stavka 1. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18), Plana prijma u službu za 2018. godinu (Službeni glasnik Dubrovačko-neretvanske županije br. 07/18), i Odluke o izmjenama Plana prijma u službu za 2018. godinu od 21. svibnja 2018. godine, pročelnica Jedinstvenoga upravnog odjela Općine Trpanj raspisuje

NATJEČAJ

za prijam u službu u Jedinstveni upravni odjel Općine Trpanj na radno mjesto:

– referent, komunalno-prometni redar, 1 izvršitelja na neodređeno vrijeme, uz obvezni probni rad od tri mjeseca, za obavljanje zadaća i poslova.

Kandidati moraju ispunjavati opće uvjete za prijem u službu propisan člankom 12. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18).

1. Opći uvjeti za prijam u službu su:

– punoljetnost

– hrvatsko državljanstvo

– zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijem u službu i raspored na radno mjesto kandidat mora ispunjavati i posebne uvjete.

2. Posebni uvjeti za prijam u službu:

– srednja stručna sprema upravne, građevinske, tehničke ili ekonomske struke,

– najmanje jedna godina radnog iskustva na odgovarajućim poslovima,

– položen državni stručni ispit,

– poznavanje rada na računalu,

– položen vozački ispit B-kategorije.

3. Na natječaj se mogu javiti osobe obaju spolova, sukladno članku 13. Zakona o ravnopravnosti spolova (Narodne novine br. 82/08 i 69/17).

4. U službu ne može biti primljena osoba za koju postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11 i 04/18).

5. Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima, a uz prijavu i cjelokupnu dokumentaciju dužan je dostaviti isprave kojima dokazuje to svoje pravo prednosti.

Popis potrebne dokumentacije:

– prijava s točnim kontakt podacima (izvornik – vlastoručno potpisana)

– životopis (izvornik – vlastoručno potpisana),

– dokaz o hrvatskom državljanstvu (izvornik ili preslik domovnice ili osobne iskaznice),

– dokaz o stručnoj spremi (u izvorniku ili presliku),

– dokaz o radnom iskustvu na odgovarajućim poslovima (potvrda dosadašnjih poslodavaca o vrsti poslova i trajanju radnog odnosa, preslik ugovora o radu, rješenje i slično iz kojih mora biti razvidno radno iskustvo od najmanje 1 godine na poslovima tražene struke i razine obrazovanja i elektronički zapis s podacima evidentiranim u bazi podataka Hrvatskog zavoda za mirovinsko osiguranje),

– dokaz o poznavanju rada na računalu (preslik ECDL diplome, indeksa fakulteta, odnosno drugi certifikat, diploma ili potvrda kojim se dokazuje poznavanje rada na računalu),

– dokaz o položenome državnom stručnom ispitu, ako je položen (izvornik ili preslik uvjerenja),\*

– uvjerenje o nekažnjavanju (članak 15. st. 1. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11 i 04/18), ne starije od 6 mjeseci, izvornik uvjerenja ili ispis iz sustava e-Građanin),

– vlastoručno potpisanu izjavu da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (ne treba ovjeravati),

– preslik vozačke dozvole,

– dokaz o zdravstvenoj sposobnosti kojim se dokazuje sposobnost za obavljanje poslova radnog mjesta na koje se službenik prima,\*\*

– odgovarajuću ispravu kao dokaz o statusu iz točke 5. javnog natječaja.

\* Na natječaj se mogu javiti i kandidati koji nemaju položen državni stručni ispit, pod uvjetom da ga položi u roku godine dana od dana prijema u službu.

\*\* Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o izboru.

6. Uz vlastoručno potpisanu prijavu na natječaj kandidati su dužni priložiti, u izvorniku ili presliku, isprave navedena u popisu potrebne dokumentacije, kojima dokazuju ispunjavanje formalnih uvjeta ovog natječaja. U slučaju potrebe, a na zahtjev Povjerenstva za provedbu natječaja, prije izbora kandidat je dužan predočiti i izvornik traženih dokumenata.

7. Urednom prijavom na natječaj smatra se prijava koja sadržava sve podatke i sva tražena dokumenta navedena u natječaju.

8. Nepravodobne prijave na ovaj natječaj neće se razmatrati nego će neotvorene biti vraćene pošiljatelju.

9. Nepotpune i neuredne prijave, kao i prijave osoba koje ne ispunjavaju formalne uvjete natječaja neće se razmatrati, a osobe koje podnesu nepotpune i neuredne prijave na ovaj natječaj ne smatraju se kandidatima prijavljenim na natječaj.

10. Kandidatom prijavljenim na natječaj smatra se samo ona osoba koja ispunjava sve tražene uvjete iz natječaja i koja podnese pravodobnu i urednu prijavu na natječaj.

11. Za kandidate pravodobno i uredno prijavljene na javni natječaj koji su dokazali da ispunjavaju sve tražene uvjete ovog natječaja, provest će se testiranje radi provjere znanja i sposobnosti, bitnih za obavljanje poslova radnog mjesta na koje se primaju u radni odnos, pisanim testiranjem i intervjuom.

12. Ako kandidat ne pristupi testiranju, smatra se da je povukao prijavu i da je odustao od sudjelovanja na natječaju.

13. Opis poslova i podaci o plaći radnog mjesta koje se popunjava natječajem, način i vrijeme obavljanja provjere znanja i sposobnosti kandidata, područje provjere te pravni i drugi izvori za pripremanje kandidata za provjeru bit će dostupni na internetskoj stranici Općine Trpanj:http://www.trpanj.hr i na oglasnoj ploči Jedinstvenoga upravnog odjela, najmanje pet dana prije održavanja testiranja i intervjua.

14. Intervju će se provesti samo s kandidatima koji su ostvarili najmanje 50% bodova iz pisanog testa provjere znanja i sposobnosti.

15. Prijave na natječaj, s dokazima o ispunjavanju uvjeta, podnose se u roku od 8 dana od objave natječaja u Narodnim novinama, na adresu: Općina Trpanj, Kralja Tomislava 41, 20240 Trpanj, s naznakom: »Natječaj – komunalno-prometni redar«.

O rezultatima natječaja kandidati će biti obaviješteni u roku od 60 dana od isteka roka za podnošenje prijava.

Nakon raspisanog natječaja ne mora se izvršiti izbor kandidata, ali u tom slučaju donijet će se odluka o poništenju natječaja koja će biti dostavljena svim kandidatima.

Općina Trpanj